kardosdrur/scandi-wiki huggingface dataset:
Haga

Haga kan henvise til et følgende steder:
 Haga (Akershus) - i Nes, Akershus
 Haga (Samnanger) - i Samnanger, Hordaland
 Haga (Uppland) - i Enköping, Sverige
 Haga (Göteborg) - i Göteborg, Sverige
 Haga (Jönköping) - i Jönköping, Sverige
 Haga (Helsingfors) - i Helsingfors, Finland
Sipoo

Sipoo (svensk: Sibbo) er en kommune i Nyland, Finland. Kommunen har en befolkning på 22.186 og et areal på 339,63 km². Sipoo grænser til kommunerne Helsingfors i vest, Vanda, Kervo, Tusby, Träskända, Mäntsälä, Borgnäs og Borgå. En del af Östersundom i den vestlige del af Sippo blev den 1. januar 2009 en del af Helsingfors kommune.

Sipoo er en tosproglig kommune med finsk som majoritetssprog (58,5 %) og svensk som minoritetssprog (40 %).

Sipoo var tidligere et svensk-talende område. I dag er det en forstadskommune til Helsingfors, og siden 2003 er flertalssproget finsk.

Kommuner i Finland
Drentwede

Drentwede er en kommune i Landkreis Diepholz i amtet ("Samtgemeinde") Barnstorf, i den tyske delstat Niedersachsen. Drentwede ligger mellem Naturpark Dümmer og Naturpark Wildeshauser Geest cirka midtvejs mellem byerne Bremen og Osnabrück.

Eksterne kilder/henvisninger 

Officielt websted
Eydelstedt

Eydelstedt er en kommune i Landkreis Diepholz i amtet ("Samtgemeinde") Barnstorf, i den tyske delstat Niedersachsen. Eydelstedt ligger mellem Naturpark Dümmer og Naturpark Wildeshauser Geest, cirka midtvejs mellem byerne Bremen og Osnabrück. Langs en del af den vestlige kommunegrænse løber floden Hunte.
I den sydlige del af kommunen ligger den 24,6 ha store sø Großes Meer.

Eksterne kilder/henvisninger 

Officielt websted
Kastelsmøllen

Kastelsmøllen i København, opført i 1847, er en hollandsk vindmølle med galleri. Den består af en grundmuret undermølle og en ottekantet overmølle i træ beklædt med spån. Vingerne har hækværk til sejl, og møllen krøjes manuelt med krøjebjælker og svans. Hatten er løgformet og tækket med spån. Møllen er opført som kornmølle og var i drift indtil 1903. Møllen er funktionsdygtig og i drift nogle gange om året, ligesom den fejrer Kastellets fødselsdag hvert år den 28. oktober.

På Københavns volde var der i 1782 18 fungerende møller, men de blev nedlagt løbende i 1800-tallet, og Kastelsmøllen var den sidste, der fungerede, indtil den i 1903 blev nedlagt. Bageriet i tilknytning til møllen fungerede dog indtil begyndelsen af 1960'erne og forsynede garnisonerne i København med brød.

Af den samlede befæstnings ca. 25 møller er der er kun 2 møller bevaret, udover Kastelsmøllen er det Lille Mølle på Christianshavns Vold, hvor overmøllen er nedtaget, mens undermøllen var indrettet til bolig og fungerede som museum indtil 2016.

Galleri

Eksterne henvisninger 

 Dansk Mølle Forum Hjemmeside for alle interesserede i de gamle vand- og vindmøller.
 Alt om vindmøller fra Nordisk Folke Center 

Hollandske vindmøller i Danmark
Fredede industribygninger og tekniske anlæg i Danmark
Fredede bygninger, konstruktioner og anlæg i Københavns Kommune
Frederiksstaden
Asendorf

Asendorf er en kommune i Landkreis Diepholz i amtet ("Samtgemeinde") Bruchhausen-Vilsen, i den tyske delstat Niedersachsen. Asendorf ligger 36 km syd for Bremen og er den næststørste by i amtet.
Asendorf er kendt som endesation for Tysklands første Museumsjernbane, der går mellem Asendorf og Bruchhausen-Vilsen.

Eksterne kilder/henvisninger 

Officielt websted
Augusta Dorothea af Braunschweig-Wolfenbüttel

Augusta Dorothea af Braunschweig-Wolfenbüttel (16. december 1666 i Wolfenbüttel - 11. juli 1751 i Arnstadt) var datter af grev Anton Ulrik af Braunschweig-Wolfenbüttel og hustru Juliane af Slesvig-Holsten-Sønderborg-Nordborg.

Auguste Dorothea blev den 7. august 1684 gift i Wolfenbüttel med greve Anton Günther 2. af Schwarzburg-Sondershausen, der siden blev ophøjet til fyrste. Parret boede i Arnstadt og forblev barnløst.

Kilder 
 Apfelstedt, Börner, og Donhof: Heimathskunde für die Bewohner des Fürstenthums Schwarzburg-Sondershausen, part 3: Geschichte des Fürstlich-Schwarzburgischen Hauses, 1856, genoptrykt maj 1998
 Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit, Arnstadt, 1890, 
 Matthias Klein og Carola Müller Die Puppenstadt im Schlossmuseum zu Arnstadt, German text with English summary, 3rd ed., Königstein im Taunus, 1999, 

Huset Welf
Tyskere i 1600-tallet
Tyskere i 1700-tallet
Augusta Déjerine-Klumpke

Augusta Déjerine-Klumpke (født 15. oktober 1859 i San Francisco, død 5. november 1927 i Paris) var en amerikansk født, fransk læge. Hun var en af de første kvinder, der arbejdede som forsker på et hospital i Paris. 

Hun var gift med Joseph Jules Dejerine og er kendt for sit arbejde med neuroanatomi. Hun har lagt navn til den engelske betegnelse Klumpke paralysis (obstetrisk plexus brachialis-læsion). Blandt hendes søskende var maleren Anna Elizabeth Klumpke og astronomen Dorothea Klumpke.

Noter

Eksterne henvisninger 

 
 
 
 http://www.whonamedit.com/doctor.cfm/338.html

Fysikere fra USA
Personer fra San Francisco
Augusta Savage

Augusta Savage, født Augusta Christine Fells (29. februar 1892 - 26. marts 1962) var en afro-amerikansk skulptør, der var tilknyttet Harlem Renaissance. Hun fungerede også som lærer og hendes studie blev brugt af en række unge kunstnere. Hun virkede for ligestilling for afro-amerikanere indenfor kunst.

Eksterne henvisninger 

Billedhuggere fra USA
Personer fra Florida
Augusta Regional Airport

Augusta Regional Airport (Augusta Regional Airport at Bush Field)  er en offentligt ejet lufthavn elleve km syd for Augusta i Richmond County i staten Georgia.

Lufthavnen blev taget i brug i 1941 og fungerede under 2. Verdenskrig som træningsbase. I 1950 blev lufthavnen taget i brug til kommercielle flyvninger. Den fik sit nuværende navn i 2000, da den skiftede navn fra Bush Field airport. 

Lufthavnen har daglige flyvninger til bl.a. Atlanta og Charlotte, North Carolina.

Eksterne links 
 Officielt website

 

Lufthavne i USA
Hvalstranding

Hvalstranding er en hændelse, hvor hvaler strander, dvs. svømmer på land og ikke selv kan svømme tilbage på tilstrækkeligt dybt vand til at undslippe. Hvalstranding sker oftere og oftere, men det er uklart, hvad årsagerne er hertil.

Årsager 

Det eksisterer flere teorier om årsagen til hvalstranding. En teori består i, at hvalerne fejlnavigerer, eksempelvis på grund af jordskælv eller såkaldt akustisk forurening der påvirker evnen til navigation. En anden teori er, at hvalerne går i panik og flygter på land, eksempelvis fordi de(n) jages af fjender, eksempelvis jagende spækhuggere, eller på grund af panik som følge af støj. En tredje teori er, at hvaler strander på grund af sygdom, men da sker dette kun for enkeltindivider.

På der seneste har teorien om akustisk forurening opnået stadig større tilslutning. Professor Chris Parsons ved George Mason University (Fairfax i Virginia, USA) er medlem af den internationale hvalfangstkommissions videnskabelige komité (fra 1999) og har studeret fænomenet. Han hævder at, "hvis en større hvalstranding finder sted, så er der som oftest en militærøvelse i nærheden». Sonar dræber flere hvaler end vi ved om, hævder Parsons.

De fleste hvaler, der strander er arter, der normalt holder til på dybt vand, eksempelvis grindehval og kaskelot, hvilket er årsagen til teorien om fejlnavigering.

Den mest omfattende massestranding man kender til i nyere tid fandt sted på New Zealand i 1985, hvor ca. 400 grindehvaler strandede. I 2005 strandede 129 grindehvaler på New Zealand, men da fik myndighederne reddet de 108.

Hvalstrandinger finder også sted i Danmark fra tid til anden. I februar 2014 strandede to kaskelothvaler ved Henne Strand.

Se også 
 Sprængt hval
 Hvalsang

Noter

Eksterne links 

 Sonarer og havmiljøet. (2007). FFI-fakta. Forsvarets Forskningsinstitutt (FFI).
 Andreas R. Graven. (2006-03-23). Sonarbruk reguleres for å sikre havmiljø. forskning.no 

Hvaler
Augusta Dabney

Augusta Keith Dabney (23. oktober 1918 – 4. februar 2008) var en amerikansk skuespillerinde, der primært er kendt for sin rolle i tv-serien Loving. Hun spillede rollen i perioden 1983 til 1987, fra 1988 til 1991 og igen fra 1994 til 1995.

I de tidligere dage med direkte tv-udsendelser optrådte hun i flere tv-serier og tv-shows, såsom Studio One, Kraft Television Theatre, og Robert Montgomery Presents. Udover rollen i Loving havde hun flere roller i sæbeoperaer, så som Young Dr. Malone, Another World, As the World Turns,
Love is a Many-Splendored Thing, A World Apart, Guiding Light, General Hospital, og The Doctors.

Eksterne links 
 
 Nekrolog på Variety.com

Skuespillere fra Californien
Augusta Jane Evans

Augusta Jane Wilson eller Augusta Evans Wilson (født 8. maj 1835, død 9. maj 1909) var en amerikansk forfatter fra Sydstaterne og en af de centrale forfattere i begrebet Sydstatslitteratur. 

Hun skrev ni romaner: Inez (1850), Beulah (1859), Macaria (1863), St. Elmo (1866), Vashti (1869), Infelice (1875), At the Mercy of Tiberius (1887), A Speckled Bird (1902) og Devota (1907). Hendes støtte til Confederate States of America med en synsvinkel som sydstatspatriot og hendes litterære produktion under den amerikanske borgerkrig anses hun for at have bidraget væsentligt til den litterære og kulturelle udvikling af Konføderationen i almindelighed og Sydstaterne i særdeleshed. Hun blev i 1977 optaget i Alabama Women's Hall of Fame in 1977.

Bibliografi 
 Inez (1850)
 Beulah (1859)
 Macaria (1863)
 St. Elmo (1866)
 Vashti (1869)
 Infelice (1875)
 At the Mercy of Tiberius (1887)
 A Speckled Bird (1902) 
 Devota (1907)

Referencer

Eksterne henvisninger
Augusta J.E. Wilson artikel i Encyclopedia of Alabama 
Augusta Evans Wilson papers, W.S. Hoole Special Collections Library, The University of Alabama.

Skønlitterære forfattere fra USA
Personer fra Georgia
La Trinidad

La Trinidad er en by på øen Luzon, Filippinerne. I 2000 havde La Trinidad 68.000 indbyggere fordelt på omkring 14 000 husholdninger. Byen er hovedstad i provinsen Benguet.

Barangays 
La Trinidad er delt ind i 16 barangayer.

Eksterne lenker 
 Folketælling Filippinene 2000

Byer på Filippinerne
Augusta Victoria

Augusta Victoria, senere Auguste Victoria var et skib, der blev taget i drift som oceanliner i 1889. Skibet var navngivet efter kejserinde Augusta Viktoria, der var gift med den tyske kejser Wilhelm 2.. Skibet lagde navn til den klasse af søsterskibe, der blev bygget som luksus oceanlinere, der blev benyttet af Hamburg-Amerika Linie. Skibet var det første med to propeller og var ved sin indsættelse den hurtigste liner over Atlanten.

Skibet blev i 1897 ombygget og forlænget og i 1904 blev skibet solgt til Den kejserlige russiske flåde, der gav hende navnet Kuban. Skibet blev ombygget som krydser, men fungerede som overvågnings- og rekognosceringsskib. Skibet kom ikke i kamp under den russisk-japanske krig og blev ophugget i 1907.

Eksterne henvisninger 

S/S Augusta Victoria, Hamburg America Line på Norway-Heritage
Auguste Victoria efter ombygning i 1897 på Wunderwaffe.narod.ru
Passengerliste for første cruise, 22 january -22 march 1891 på cwallers.de 

Krydsere fra Rusland
Oceanskibe
Dampskibe
New Forest National Park

Nyskovens Nationalpark (engelsk: New Forest National Park) er en nationalpark og et Ramsarområde i det sydøstlige England.

Nationalparken ligger overvejende i New Forest District i det sydvestlige Hampshire. To små områder ligger dog i det sydvestlige England (i Wiltshire og i Dorset).

Nationalparken ligger mellem Bournemouth og Southampton på Englands sydkyst.

Videnskabeligt område 
I 1959 fik de centrale dele af Nyskoven status om et «område af særlig videnskabelig interesse» (Site of Special Scientific Interest eller SSSI) på grund af din biologiske og geologiske egenart.

Med sine 28.947,37 hektar (71.528.95 acres) er Nyskoven det syvende største SSSI-område i England.

Ramsarområde 
I 1993 blev et 16 kvadratkilometer stort område erklæret for Ramsarområde.

Nationalparken 

Nationalparken blev oprettet i 2005. Før dette år dækkede de beskyttede områder 380 kvadratkilometer (150 square miles).

De beskyttede områder blev udvidet med omkring 181 kvadratkilometer, så nationalparken i dag dækker et 566 kvadratkilometer stort område.

Kongeligt jagtområde 
I den angelsaksiske tid hed området Ytene. Dette ord er beslægtet med jyde.
 
Omkring år 1079 inddrog Vilhelm Erobreren området til kongelig jagtmark. Ved denne lejlighed blev befolkningen fordrevet fra 20 landsbyer og fra mange enkeltgårde.

To af Vilhelm Erobrerens sønner (prins Richard (født ca. 1054 – død mellem 1069 og 1075) og Vilhelm den Røde (ca. 1056 – 1100)) døde i Nyskoven.

Nyskoven (Nova Foresta) er den skov, der beskrives grundigst i Dommedagsbogen fra 1086.

Forvaltning 
De 90 procent af Nyskoven, som er krongods, har siden 1923 været forvaltet af skovstyrelsen (Forestry Commission).

Fra 2006 sker forvaltningen i samarbejde med nationalparkmyndigheden (New Forest National Park Authority).

New Forest pony 
New Forest-ponyen er en pony-race, der stammer fra Nyskoven. Der findes stadig halvvilde New Forest-ponyer i Nyskoven.

Litteratur 
Børnene i Nyskoven er en populær børnebog skrevet af Kaptajn Marryat (1792-1848).

Romanen foregår fra den engelske borgerkrig (1642-1651) og frem til kongemagtens genoprettelse i 1660.

Eksterne kilder og henvisninger 

 New Forest National Park Authority
 Officielt websted for besøgende

Nationalparker i Storbritannien
Augusta Holmès

Augusta Mary Anne Holmès (født 18. december 1847, død 28. januar 1903) var en fransk komponist af irsk afstamning. Hun anvendte pseudonymet Hermann Zenta i begyndelsen af sin karriere. I 1871 blev Holmes fransk statsborger og lagde en accent til sit efternavn. 

Holmès skrev selv teksterne til næsten alle sine sange, oratorier, koralsymfonier og operaen La Montagne Noire (fransk for "Det sorte bjerg").

Holmès måtte ikke studere ved Conservatoire de Paris, trods sit talent for piano, så hun studerede musik udenfor alle institutioner. Hun udviklede sit pianospil under den lokale pianist Mademoiselle Peyronnet, organisten i Versailleskatedralen Henri Lambert og Hyacinthe Klosé, der viste Holmès' kompositioner for Franz Liszt. Omkring 1876 begyndte hun at studere hos César Franck.

Camille Saint-Saëns skrev et indlæg om Holmès i tidsskriftet Harmonie et Mélodie og friede til hende flere gange. Holmès giftede sig aldrig, men hun boede sammen med poeten Catulle Mendès, som hun fik fem børn med.

I 1889 fik Holmès opgaven at skrive en ode til Verdensudstillingen i Paris 1900. Ode Triomphale blev et værk, der krævede ca. 1200 musikere. Hun blev kendt som komponist af politisk programmusik, som for eksempel hendes symfoniske digte Irlande og Pologne.

Eksterne henvisninger 

Personer fra Paris
Komponister fra Frankrig
Komponister fra Irland
Franskmænd i 1800-tallet
Franskmænd i 1900-tallet
Kvindelige komponister
Gestaltterapi

Gestaltterapi er en nyere terapiform, der er udviklet i slutningen af 1940'erne i europa og USA New York, og grundlagt af Fritz Perls. 

Det overordnede menneskesyn er det eksistentialistiske, der blandt andet har fokus på ansvar, frihed og valg, især Martin Bubers "jeg-du-teori". 
I terapien tages der udgangspunkt i klientens oplevelse her-og-nu.

Gestaltterapiens hovedtese er, at mennesket er dynamisk foranderligt og altid ansvarlig for sit liv.
Det er et selvregulerende væsen, der ved hjælp af sin medfødte evne til opmærksomhed over for sine behov og over for sine vilkår, er skabt til at overleve og folde sig ud i gensidig og meningsfuld kontakt med sine omgivelser. Denne gensidighed påvirker og forandrer både mennesket og omgivelserne uafbrudt, og derfor er også personlighedsdannelsen en proces der foregår hele tiden.

Menneskelivet er en proces over tid, hvilket betyder, at forandring er et vilkår, og at evnen til tilpasning til indre og ydre forandringer er en forudsætning for psykisk og fysisk sundhed. Hvis mennesket af en eller anden grund ikke kan opretholde en gensidig og dynamisk kontakt mellem sig selv og sine omgivelser, bliver tilpasning til de stadige forandringer forhindret.

Dette kontaktbrud kan føre til eksistentielle og psykiske problemer eller til psykisk sygdom.

Psykologi
Fritz Perls

Friedrich (Frederick) "Fritz" Salomon Perls (født 8. juli 1893 i Berlin, død 14. marts 1970 i Chicago) var en tysk-født psykiater og psykoterapeut af jødisk afstamning. Han er i særlig grad kendt for at have udviklet gestaltterapien sammen med sin hustru Laura Perls i 1940'erne og 1950'erne. 

Perls voksede op i Berlin, men måtte ved nazisternes magtovertagelse flygte til Holland. Fra Holland flyttede Perls til Sydafrika og senere til USA.

Eksterne henvisninger 

Tyskere i 1900-tallet
Jøder fra Tyskland
Jøder fra USA
Personer fra Berlin
Psykiatere fra Tyskland
Psykoterapeuter
Ristinge

Ristinge er en by på den sydlige del af Langeland i Humble Sogn. Ristinge er kendt for sin gode strand og for den geologiske attraktion Ristinge Klint.  

I Ristinge er der et stort sommerhusområde. Herudover har byen en lille havn, en lejrskole, shelters, et minimarked og en campingplads med kiosk og minigolfbane.

Historie 
Ristinge er nævnt første gang i 1464 som Resting. Frem til 1672 hørte byens huse og gårde til kronen. De overgik herefter til Grevskabet Langeland. Udskiftningen kom sent, idet tre gårde flyttede ud i 1820. Omkring århundredeskiftet fik gårdene selveje.

Ristinge Kirke er fra 1880. Kirken blev opført fra for midler tilvejebragt ved salg af den tidligere kapellangård.

I middelalderen var der ladested ud for byen, der bl.a. blev brugt til udskibning af træ, korn og smuglervarer. I 1909 blev der anlagt en ny bro og sejlrenden blev uddybet. Nu kunne store skibe såsom galeaset og skonnerter lægge til ved Ristinge. Det afgik desuden en ugentlig dampfærge til København og flere ugentlige afgange til Marstal og Rudkøbing. Denne storhedstid varede frem til 2. Verdenskrig, hvorefter landtransporten udkonkurrerede søtransporten. Mange beboere skiftede da erhverv og blev fiskere. I dag er Ristinge Havn en lille jollehavn med fiskerbåde. 

I efterkrigstiden blev Ristinge Strand et populært udflugtsmål, og der blev bygget en mængde sommerhuse.

Natur 
Ristinge Klint er en 25 meter høj og to kilometer lang klint, der stammer fra sidste istid for ca. 19.000 år siden. I klinten ses bl.a. mørkt cyprina-ler med forstenede snegle og muslinger. Klinten blev fredet i 1987.

Ristinge Hale er en lille odde dannet af materiale fra klinten. Fra halen er der udsigt til Ærø og store dele af det Sydfynske Øhav. 

Ved Ristinge Havn ligger en strandeng med græssende kreaturer. 

Lokaliteter på Langeland
Thomas Våland

Thomas Våland er en norsk fodboldspiller, der spiller for den norkse klub, Randaberg IL. 
Han skrev kontrakt med Sandnes Ulf d. 16. august 2011. Han forlod klubben Brodd, efter at have spillet 22 kampe og scoret ti mål.

Kilder 
 www.nifs Spillerprofil på Thomas Våland

Fodboldspillere fra Norge
Gul løg

 
Gul løg (Allium flavum) er en løgvækst med en opret vækst og gule blomster i halvskærme. Planten er tørketålende og hårdfør.

Kendetegn 
Gul løg er en flerårig, urteagtig plante (løgplante) med en opret vækst. Både stængel og blade er dækket af et blåligt vokslag. Stænglen er opstigende til opret, og den bærer nogle få, hule og ganske smalle, linjeformede blade, der er næsten lige så lange som stænglen. Begge bladsider er lyst grågrønne, og oversiden er svagt furet. Blomstringen foregår i juni-august, hvor man først finder alle kno-pperne indesluttet bag to dækblade. Senere foldes de til side og giver plads til en halvskærm med blomster. De enkelte blomster er 3-tallige og regelmæssige med 6 gule blosterblade. Frugten er en trekantet kapsel med mange frø.

Rodsystemet består af løgbunden, hvorfra de grove trævlerødder udspringer.

Højden er ca. 40 cm, mens bredden kun er ca. 10 cm.

Hjemsted 
Gul løg er naturligt udbredt i Nordafrika, Lilleasien, Kaukasus og det sydøstlige Europa samt Frankrig. Arten er desuden spredt fra dyrkning andre steder. Arten er knyttet til lysåbne voksesteder med en gruset og kalkrig jordbund med et højt humusindhold. Naturreservatet Fânaţul de la Glodeni bliver vedligeholdt som en høeng. Det er ca. 6 ha stort, og det ligger på den østvendte skråning af Glodenibakken, ca. 2 km fra jernbanestationen Rateş-Cuza, Vaslui amt, Rumænien. Her vokser arten sammen med bl.a. aksærenpris, almindelig fjergræs, svalerod, asiatisk singrøn, bakkejordbær, bjergkobjælde, bjerglæbeløs, bleg kongelys, bugtet kløver, cypresvortemælk, dunet vejbred, duskhyacint, dværgkirsebær, dværgmandel, Echium russicum (en art af slangehoved), engguldstjerne, engsalvie, farvegåseurt, farvevisse, Festuca valesiaca, foderesparsette, grenet edderkopurt, gul hør, gul reseda, gul skabiose, gul snerre, havemalurt, håret flitteraks, hårtotfjergræs, knoldfladbælg, knoldet mjødurt, lav iris, liden skjaller, lille voksurt, lægejernurt, nikkende kobjælde, opret kobjælde, pilealant,  prikbladet perikon, rank potentil, russisk mandstro, skovkløver, skovløg, småblomstret salvie, sommeranemone, stor knopurt, storblomstret brunelle, sølvpotentil, tysk poppelrose, våradonis, ædelkortlæbe og østrigsk gyvel

Galleri

Note 

Gule blomster
Tørketålende planter
Løg-slægten
Augusta (Italien)

Augusta er en italiensk by beliggende i provinsen Siracusa på den østlige del af  Sicilien. Byen blev grundlagt i 1232. Augusta grænser til kommunerne Carlentini og Melilli.

Eksterne links 

 Augustas officielle hjemmeside

Byer på Sicilien
Siracusa (provins)
Augusta Emma d'Este

Augusta Emma d'Este, senere lady Truro (født 11. august 1801, død 21. maj 1866), var datter af prins August Frederik, hertug af Sussex og dermed barnebarn af Georg 3. af Storbritannien. Hun var datterdatter af John Murray, 4. jarl af Dunmore, der var britisk guvernør i provinsen New York fra 1770 til 1771 og kolonien Virginia fra 25. september 1771 til nytårsaften 1776. Hun blev i 1845 gift med Thomas Wilde, 1. Baron Truro; ægteskabet var barnløst.

Forældrene til lady Truro og hendes bror, August d'Este, var gift uden tilladelse fra kongen, og ægteskabet blev af den årsag annulleret, hvorfor de to søskende ikke var adelige. Lady Truro havde et tæt forhold til byen Ramsgate, hvor hun ejede en betydelig mængde ejendomme, primært i forbindelse med hendes landsted, Mount Albion House. 

I sine sidste år led hun alvorligt af astma og tilbragte af helbredsmæssige årsager en del tid på kontinentet. Hun døde pludseligt om foråret 1866 og efterlod ved sin død ejendomme til en værdi af £70.000, hvoraf omkring £40.000 blev testamenteret til velgørenhed.

Adel fra Det Forenede Kongerige
Filantroper fra Storbritannien
Briter i 1800-tallet
Augusta Raurica

Augusta Raurica er et romersk arkæologisk område og et frilandsmuseum i Schweiz beliggende på den sydlige bred af Rhinen ca. 20 km øst for Basel nær landsbyerne Augst og Kaiseraugst. Det er den ældste kendte romerske koloni ved Rhinen.

Grundlæggelse 
Augusta Raurica, eller Colonia Augusta Rauracorum blev grundlagt af Lucius Munatius Plancus omkring år 44 fvt. Der er dog ingen arkæologiske spor af denne kolonialisering, den første succesfulde kolonialisering fandt sted efter Augustus' underlæggelse af alperne omkring år 15 fvt. De ældste fund i området daterer sig til år 6 fvt.

Eksterne links 

 Officielt website

Byer og territorier i Romerriget
Arkæologiske områder
Süstedt

Süstedt er en kommune i Landkreis Diepholz i amtet ("Samtgemeinde") Bruchhausen-Vilsen, i den tyske delstat Niedersachsen. Süstedt ligger cirka 30 km syd for Bremen.

Bækken Süstedter Bach har sit udspring i bydelen Harmissen.

Kommunen består ud over Süstedt af tre landsbyer:
 Ochtmannien
 Süstedt
 Uenzen

Süstedt består af fire bydele:
 Harmissen
 Im Stroh
 Retzen
 Süstedt.

Eksterne kilder/henvisninger 

Officielt websted
Schwarme

Schwarme er en kommune i Landkreis Diepholz i amtet ("Samtgemeinde") Bruchhausen-Vilsen, i den tyske delstat Niedersachsen. Schwarme ligger the Mittelweserregionen omkring 30km syd for Bremen; Afstanden til de to byer Achim, Verden og Bruchhausen-Vilsen er omkring 15km.

Eksterne kilder/henvisninger 

Officielt websted